
Tárgy: Árajánlat kérés a távhőszoláltatásról szóló 2005. évi XVIII. törvény 34/B § szerinti fejlesztési terv kidolgozására


Tisztelt Ajánlattevő!

Ajánlatot kérünk a tárgyban szerepelő jogszabályi hivatkozás szerinti fejlesztési terv elkészítésére

SZAKÉRTŐI FELADATOK

A tanulmányban elvégzendő feladatok részletesen az alábbiak:

A távhőszolgáltatásról szóló 2005. évi XVIII. törvény végrehajtásáról szóló 157/2005. (VIII.15.) Korm. rendelet 9. számú melléklete szerinti tartalommal a gyöngyösi távhőrendszer fejlesztési tervének elkészítése, figyelemmel a MEKH és a MATÁSZSZ által közösen kidolgozott útmutatóban (Útmutató a távhő rendszerekre vonatkozó fejlesztési terv tartalmi követelményeinek megfelelve a vonatkozó jogszabályoknak) foglaltakra.

HATÁRIDŐ

Előzetes fejlesztési terv benyújtása Ajánlatkérőnek: 2026. október 30-ig.
Végleges fejlesztési terv összeállítása és átadása: 2026. december 15-ig.

Különleges előírások

Az ajánlatok elbírálásánál előnyt jelent, ha az Ajánlattevő az eljárás megindításától visszafelé számított megelőző tíz évben rendelkezik az alábbi referenciákkal:
· 5 darab komplex városi távhőrendszeri fejlesztési stratégia kidolgozása;
· 2 darab megvalósíthatósági tanulmányterv / koncepció terv elkészítése geotermikus és / vagy hulladékhő hasznosításra vonatkozóan;

A nyilatkozatnak tartalmaznia kell legalább a teljesítés idejét és helyét, továbbá nyilatkozni kell arról, hogy a teljesítés az előírásoknak és a szerződésnek megfelelően történt.

Alkalmatlan az Ajánlattevő, amennyiben nem rendelkezik az alábbi szakemberekkel:
· legalább 1 fő energetikai épületek szakértése (SZÉM6) mérnöki kamarai jogosultságú szakember;

Az alkalmasság kamarai tagságot igazoló (mérnöki kamara honlapja) dokumentum becsatolásával igazolható.

AJÁNLATI KÖTÖTTSÉG

Az ajánlattételi határidő lejártától számított 30 naptári nap.

Egyéb információk

Az ajánlatot 2026.09.23-án, 10:00 óráig, elektronikus levél formájában kérjük megadni, a vgrt@vgrt.hu email címre.

Az ajánlatok elbírálása 2026.09.25-én a Városgondozási Zrt. Kenyérgyár úti irodaházában történik. Az eredményről elektronikus úton értesítjük az ajánlattevőket.

A szerződéskötéshez kérjük megjelölni az alábbiakat:
- fizetési feltételek
- egyéb feltételek.

A szerződéskötés tervezett, legkésőbbi időpontja: 2026.09.30.



Gyöngyös, 2026.szeptember 18.		
	Tisztelettel:
	   Szűcs Viktor
                                                                                                                       vezérigazgató

